Պատմական զգեստների թանգարան (Պոզնան)

**Պատմական զգեստների թանգարան Լեհաստանում** (Լեհերեն։ *Múzeum Historii Ubioru* *W POZNANIU*), մասնավոր թանգարան, որը գտնվում է Լեհաստանի Պոզնան քաղաքի Կվիատովա փողոցի 14/2 հասցեում գտնվող բազմաբնակարան շենքերից մեկում։ Հիմնադրվել է 2018 թվականի դեկտեմբերին՝ Աննա Մորիտոյի կողմից։

## Պատմություն
Թանգարանը հիմնադրել է պատմական վինտաժ հագուստի, զգեստների լեհ հավաքորդ Աննա Մորիտոն։ Մասնավոր ցուցասրահից հաստատությունը  թանգարանի է վերածվել  2018 թվականի դեկտեմբերին։ Թանգարանը հայտնի է իր շրջիկ ցուցահանդեսներով ամբողջ երկրում։ 2004 թվականից Աննա Մորիտոն հավաքում է վինտաժ հագուստներ և աքսեսուարներ՝ հիմնականում XIX դարի։ Տասնիններորդ դարի բնօրինակ կտորները ներկրվում են ԱՄՆի և Լոնդոնի առևտրային և աճուրդային տներից։

Թանգարանի մոտ աշխատում է զգեստների վերանորոգման արհեստանոց *«Stroje z Pasja»*: Նրանք իրականացնում են ցուցանմուշների հիմնանորոգումն ու սպասարկումը։

## Առաքելություն
Թանգարանի առաքելությունը կրթական բնույթ է կրում։ Ապագա ծրագրերի մեջ է թանգարանը պատմական թեմատիկ դարձնելը։ Այն կտարածի XIX դարի ապրելակերպը և մշակույթը, ինչպես նաև կանանց դերը հասարակության մեջ։ Թանգարանի առաքելությունն է սովորեցնել երեխաներին, երիտասարդներին և պատմության սիրահարներին XIX դարի նորաձևության պատմության մասին։ Սա եզակի հնարավորություն է տեսնել վինտաժ հագուստներ։ Թանգարանը նաև նշանակալի աջակցություն է ցուցաբերում հագուստի դիզայններին։

## Հավաքածու
Հավաքածուն բաղկացած է ավելի քան 80 հնագույն ցուցանմուշներից, ներառյալ ավելի քան 50 ամբողջական տարազներ, որոնք հիմնականում XIX դարից են։ Սա բնօրինակ պատմական տարազների ամենամեծ հավաքածուն է Լեհաստանում։ Հավաքածուի մեջ զգեստներից միայն քչերն են վերանորոգվել։ Հավաքածուն ներառում է զգեստներ, ներքնազգեստ և աքսեսուարներ։

Առավել ցայտուն ցուցանմուշներն են.

* Ամառային զգեստ XIX դարի 40-ական թվականներից
* Զգեստ 1840 թվականից՝ զարդարված կեղծ կոճակներով
* Երեկոյան զգեստ՝ մոտ 1880 թվական, Բ. Ալտմանի առևտրային տնից

## Շրջիկ ցուցահանդեսներ
* 27 սեպտեմբերի, 2018 - 9 դեկտեմբերի, 2018, Շրջանային թանգարան Պիլայում, Լեհաստան
* 12 սեպտեմբերի, 2018 - 14 դեկտեմբերի, 201, Զամոսկի ամրաշինական կառույցների և սպառազինության «Արսենալ» թանգարան, Լեհաստան
* 17 դեկտեմբերի, 2017 - 15 հունվարի, 2018, Քաղաքային թանգարան Նովա Սոլում, Լեհաստան
* 6 հուլիսի, 2017 - սեպտեմբերի 8, 2017, Տարածաշրջանային թանգարան Չելլովոյում, Լեհաստան
* 8 մարտի, 2017 - 14 մայիսի, 2017, Գորկու ամրոցի թանգարան Շամոտուլիում, Լեհաստան
* 5 մարտի, 2016 թ. - 4 մայիսի, 2016, Սիլեզյան պիեսների թանգարան Բջեգում, Լեհաստան
* 2 հուլիսի, 2015 - 6 սեպտեմբերի, 2015, Տարածաշրջանային թանգարան Սեցցինեկում, Լեհաստան
* Մարտի 8, 2014 - մայիսի 27, 2014, Սիլեզի թանգարան Օպոլիում,Լեհաստան
* Մայիս 2012 - 3 հունիս, 2012, Հենրիկ Սենկևիչի թանգարան, Օբլեգորկ,  Լեհաստան

Պատկեր:Pila (1 of 1).jpg
Պատկեր:Muzeum Historii Ubioru, wystawa "Moda lubi się powtarzać".jpg|alt=Source: The Museum of Historical Costume
Պատկեր:Widok nocą na okna Muzeum Historii Ubioru w Poznaniu.jpg|alt=Source: Museum of Historical Costume|Տեսարան թանգարանի դրսից գիշերային ժամին:
Պատկեր:Ekspozycja w Muzeum Historii Ubioru podczas wystawy "Moda lubi się powtarzać".jpg|alt=Source: Museum of Historical Costume
Պատկեր:Finisaż wystawy XIX wiecznych sukien w Muzeum Regionalnym Człuchowie.jpg|alt=Source: Museum of Historical Costume|XIX դարի զգեստների ցուցադրություն Չլուխովի մարզային թանգարանում:
Պատկեր:Nowa Sól, wernisaż wystawy Dama z Żurnala.jpg|alt=Source: Museum of Historical Costume


## Տես նաև
* Պոզնան

## Ծանոթագրություններ

## Արտաքին հղումներ
* Թանգարաններ Լեհաստանում 
* Պոզնան քաղաք

Կատեգորիա:2018 հիմնադրումներ Լեհաստանում
Կատեգորիա:2018 հիմնադրված թանգարաններ
Կատեգորիա:Լեհաստանի թանգարաններ
Կատեգորիա:Նորաձևության թանգարաններ